Mae  **Brian Paul Caswell** (geni 13 Ionawr 1954) yn awdur  ffuglen i oedolion ifanc. Mae'n byw yn Awstralia bellach, ond yn hannu o Gymru

Bywgraffiad
-----------

Ganwyd Brian Caswell ym mhentref Gwernaffield Sir y Fflint, ar 13 Ionawr 1954. Symudodd ei deulu i Loegr, pan oedd yn 5 mlwydd oed. Pan oedd yn 12 oed, ym 1966, symudodd teulu Caswell i De Cymru Newydd. Derbyniodd gradd BA a Diploma Addysg o Brifysgol De Cymru Newydd. Yn y 1970au, dechreuodd Caswell i ganu a chyfansoddi caneuon, a bu'n llwyddiannus am rai blynyddoedd. Llwyddodd un o'i ganeuon i gyrraedd y 40 uchaf yn siartiau cerddoriaeth Awstralia ac enillodd *Guitar Aur* ar y cyd a'i frawd y cannwr gwlad Allan Caswell am gân y flwyddyn ym 1981. Daeth yn athro ysgol ym 1976, gan roi'r gorau i berfformio, ond yn parhau i ysgrifennu caneuon.

Rhwng 1976 a 1990 bu Caswell yn gweithio fel athro a hyfforddwr pêl-fasged Bu'n athro hanes, Saesneg ac ysgrifennu creadigol mewn sawl ysgol uwchradd. Dechreuodd ysgrifennu ar gyfer ei ddisgyblion gan gyhoeddi ei lyfr cyntaf, *Merryll of the Stones*, ym 1989. Rhoddodd y gorau i ddysgu ar ôl llwyddiant ei ddau lyfr cyntaf a dechreuodd ysgrifennu yn llawn-amser.

Ym 1998, dechreuodd weithio gyda'i ffrind a chydawdur David Chiem, i ddatblygu MindChamps - gwmni a sefydlwyd i ymchwilio i niwrowyddoniaeth a seicoleg addysg ac i ddatblygu strategaethau dysgu addas at ofynion yr 21ain Ganrif. Ers 2007 mae wedi ysgrifennu pum llyfr i rieni ac athrawon ar wahanol agweddau o addysg a datblygiad y meddylfryd dysgu..

Mae Caswell yn byw yn Fountaindale, De Cymru Newydd, gyda'i wraig, Marlene.

Llyfryddiaeth
-------------

Ffuglen:

* *Merryll of the Stones* (1989)
* *A Dream of Stars* (1991)
* *A Cage of Butterflies* (1992)
* *Mike* (1993)
* *Lisdalia* (1994)
* *Dreamslip* (1994)
* *Darryl* (1995)
* *Deucalion* (1995)
* *Maddie* (1995)
* *Sweet Revenge* (1995)
* *Asturias* (1996)
* *Relax Max!* (1997)
* *Only the Heart* (1997), ar y cyd â  David Phu An Chiem.
* *Gargantua* (1998)
* *Gladiators in the Holo-Colosseum* (1998)
* *Messengers of the Great Orff* (1998)
* *TeeDee and the Collectors, or How It All Began* (1998)
* *The View from Ararat* (1998)
* *The Full Story* (2002) ar y cyd â  David Phu An Chiem.
* *Double Exposure* (2005)
* *Loop* (2006)
* *Cruisin'* (2008)
* *The Dreams of the Chosen* (2013)

Addysg a Dysgu:

* *Deeper than the Ocean* (2007) ar y cyd â  David Phu An Chiem.
* *The Art of Communicating with Your Child* (2009) ar y cyd â David Phu An Chiem
* *The 3-Mind Revolution* (2009) ar y cyd â David Phu An Chiem (Ail argraffiad 2016).
* *Talking with the Sky* (2010) ar y cyd â David Phu An Chiem a Kylie Bell.
* *Magic Moments: Small Beginnings* (2013) ar y cyd â Carmee Lim.

Gwobrau ac anrhydeddau
----------------------

Enwyd *Merryll of the Stones*, ei nofel gyntaf, yn Llyfr Anrhydedd gan Gyngor Llyfrau Plant Awstralia (CBC) ym 1990 yng Ngwobrau Llyfr y Flwyddyn ar gyfer darllenwyr hŷn. Cafodd ei ail nofel, *A cage of butterflies*, ei restru ar y rhestr fer ar gyfer Gwobr Llyfr y Flwyddyn CBC 1993, a Gwobr Llyfr Awdio y Flwyddyn. Ym 1995 derbyniodd *Deucalion* Gwobr Llenyddiaeth Heddwch y Plant, a Gwobr Aurealis ar gyfer Ffuglen Wyddoniaeth a Ffantasi (Adran Oedolion Ifanc). Roedd *Deucalion* hefyd ar y rhestr fer ar gyfer Gwobr Llyfr y Flwyddyn CBS 1996. Derbyniodd *Lisdalia* Gwobr Llenyddiaeth Amlddiwylliannol i Blant ym 1995, a chafodd ei ganmol yn fawr yng Ngwobrau Hawliau Dynol yr un flwyddyn.

Cyfeiriadau
-----------

1. ↑  ISFDB Summary Bibliography: Brian Caswell adalwyd 20/05/2018
2. ↑  Archif Prifysgol Canberra Archifwyd 2018-12-12 yn y Peiriant Wayback. adalwyd 20/05/2018
3. ↑  1981 Country Music Awards Archifwyd 2016-06-30 yn y Peiriant Wayback. adalwyd 20/05/2018
4. ↑  Penguin Books Australia, Authors - Brian Caswell adalwyd 20/05/2018
5. ↑  Catalog The University Of Queensland Press, Brisbane Australia adalwyd 20/05/2018
6. ↑  Good reads Brian Caswell adalwyd 20/05/2018
7. ↑  Read how You Want - Author - Brian Caswell[*dolen marw*] adalwyd 20/05/2018

|  |  |
| --- | --- |
| Awdurdod | 
* WorldCat
* VIAF: 79470130
* LCCN: n90605729
* ISNI: 0000 0000 6325 1027
* GND: 122723848

 |